《谕蒙》
宋代·种放

大盈卑百渎，自成浮天浔。
崇丘下累块，意为蔽日深。
王者在谦小，夙惟尧禹心。
拜言尊贤仁，慎德弃珠金。
自满九族散，匪骄百善寻。
炳兹夏商鉴，灭国因夸淫。

作者简介：（ 956—1015）洛阳人，字明逸，号云溪醉侯，又号退士。不事举业，隐居终南山豹林谷，以讲习为业，凡三十年，其间数召皆辞。真宗咸平中，以荐召对，授左司谏，直昭文馆，后往来于山林与朝廷之间，每至京师，生徒多就而受业。累拜给事中，仕终工部侍郎。性不喜浮图氏，尝裂佛经以制帷帐。终身不娶，晚节颇饰舆服，广置良田，门人族属多有仗势不法。曾上《时议》十三篇，有《太一词录》、《退士传》等。